รายพระนามพระมหากษัตริย์สกอตแลนด์
ราชวงศ์ดันคีลด์ (พ.ศ. 1577 - พ.ศ. 1829)

สมเด็จพระเจ้าดันแคนที่ 1 ทรงสืบราชบัลลังก์ต่อจากสมเด็จพระเจ้ามัลคอล์มที่ 2 ผู้เป็นพระอัยกาฝ่ายพระราชมารดา (พระองค์ยังทรงเป็นรัชทายาทที่สืบสายสัตติวงศ์มาจากสมเด็จพระเจ้ามัลคอล์มที่ 1 ในฐานะที่ทรงเป็นพระอัยกาฝ่ายพระราชบิดาของพระองค์คือ ดันแคนแห่งอโทลล์ซึ่งเป็นพระราชโอรสพระองค์ที่สามในสมเด็จพระเจ้ามัลคอล์มที่ 1 ราชวงศ์ดันคีลด์มีความสืบเนื่องมาจากราชวงศ์อัลปิน) หลังจากภายในรัชกาลที่ไม่ประสบความสำเร็จ สมเด็จพระเจ้าดันแคนทรงถูกปลงพระชนม์ในสนามรบโดยสมเด็จพระเจ้าแม็คเบ็ธ ผู้ทรงครองราชย์อย่างยาวนานและค่อนข้างประสบความสำเร็จ ในช่วงการต่อสู้ระหว่าง พ.ศ. 1600 และ พ.ศ. 1601 พระราชโอรสของสมเด็จพระเจ้าดันแคนที่ 1 คือ สมเด็จพระเจ้ามัลคอล์มที่ 3 ได้กำจัดและปลงพระชนม์สมเด็จพระเจ้าแม็คเบ็ธและพระราชโอรสเลี้ยงซึ่งเป็นองค์รัชทายาทของพระเจ้าเม็คเบ็ธคือ สมเด็จพระเจ้าลูลาช และทรงทำการอ้างสิทธิในราชบัลลังก์ ความขัดแย้งของพระราชวงศ์ยังไม่จบสิ้น สมเด็จพระเจ้ามัลคอล์มที่ 3 เสด็จสวรรคตในสมรภูมิ เจ้าชายโดนัลด์ แบน พระอนุชาของพระองค์ได้อ้างสิทธิในราชบัลลังก์ในฐานะ สมเด็จพระเจ้าโดนัลด์ที่ 3 ทรงขับไล่พระราชโอรสของสมเด็จพระเจ้ามัลคอล์มที่ 3 ออกไปจากสกอตแลนด์ สงครามกลางเมืองในพระราชวงศ์ได้เกิดขึ้น ด้วยสมเด็จพระเจ้าโดนัลด์ที่ 3 และเจ้าชายเอ็ดมันด์ พระราชโอรสของสมเด็จพระเจ้ามัลคอล์มที่ 3 ถูกต่อต้านโดยพระโอรสชาวอังกฤษของสมเด็จพระเจ้ามัลคอล์มที่ 3 นำโดยเจ้าชายดันแคน ซึ่งตั้งตนเป็น สมเด็จพระเจ้าดันแคนที่ 2 และต่อมาคือเจ้าชายเอ็ดการ์ ซึ่งตั้งตนเป็น สมเด็จพระเจ้าเอ็ดการ์ ในที่สุดพระเจ้าเอ็ดการ์ทรงได้รับชัยชนะ พระองค์ได้ส่งพระปิตุลาและพระเชษฐาไปยังสำนักสงฆ์ หลังจากรัชกาลของสมเด็จพระเจ้าเดวิดที่ 1 ราชบัลลังก์สกอตแลนด์ได้เปลี่ยนผ่านไปตามกฏของบุตรหัวปี ย้ายจากบิดาถึงโอรสหรือที่เป็นไปไม่ได้จากเชษฐาสู่อนุชา
| พระปรมาภิไธย | พระปรมาภิไธย | พระราชสมภพ | อภิเษกสมรสและรัชทายาท | สวรรคต | ความสัมพันธ์ทางราชวงศ์ |
| --- | --- | --- | --- | --- | --- |
| สมเด็จพระเจ้าดันแคนที่ 1 "ผู้ป่วย" (Duncan I) พ.ศ. 1577 - 14 สิงหาคม พ.ศ. 1583 |  | ราว พ.ศ. 1544 พระโอรสในครีนันแห่งดันคีลด์ กับ เจ้าหญิงบีท็อค | เจ้าหญิงซูเทน มีรัชทายาท 3 พระองค์ | 14 สิงหาคม พ.ศ. 1583 พิทกาเวนี พระชนมพรรษาราว 39 พรรษา | นัดดาในสมเด็จพระเจ้ามัลคอล์มที่ 2 |
| สมเด็จพระเจ้าแม็คเบ็ธ "กษัตริย์แดง" (Macbeth) พ.ศ. 1583 - 15 สิงหาคม พ.ศ. 1600 |  | ไม่ปรากฏปีที่ประสูติ พระโอรสในฟินด์ลิชแห่งมอเรย์ กับ เจ้าหญิงโดนาดา | เจ้าหญิงกรูโอช หลังพ.ศ. 1575 ไม่มีรัชทายาท | 15 สิงหาคม พ.ศ. 1600 ลัมพานาน หรือ สโคน ไม่ทราบพระชนมพรรษาที่ชัดเจน | นัดดาในสมเด็จพระเจ้ามัลคอล์มที่ 2 |
| สมเด็จพระเจ้าลูลาช "ผู้โชคร้าย" "ผู้โง่เขลา" (Lulach) 15 สิงหาคม พ.ศ. 1600 - 17 มีนาคม พ.ศ. 1601 | - | ก่อน พ.ศ. 1576 พระโอรสในกิลล์ โคมาเกนแห่งมอเรย์ กับ เจ้าหญิงกรูโอช | ไม่ปรากฏพระนาม มีรัชทายาท 2 พระองค์ | 17 มีนาคม พ.ศ. 1601 ไรนี, อเบอร์ดีนแชร์ พระชนมพรรษาราว 25 พรรษา | นัดดาในสมเด็จพระเจ้าเคนเนธที่ 3 |
| สมเด็จพระเจ้ามัลคอล์มที่ 3 "ผู้นำผู้ยิ่งใหญ่" (Malcolm III) พ.ศ. 1601 - 13 พฤศจิกายน พ.ศ. 1636 |  | 26 มีนาคม พ.ศ. 1574 พระโอรสในสมเด็จพระเจ้าดันแคนที่ 1 กับ เจ้าหญิงซูเทน | เจ้าหญิงอินกีบีออร์ก ฟินน์สด็อทเทียร์ พ.ศ. 1601? รัชทายาท 1 พระองค์  เจ้าหญิงมาร์กาเร็ตแห่งเวสเซ็กซ์ พ.ศ. 1613 รัชทายาท 8 พระองค์ | 13 พฤศจิกายน พ.ศ. 1636 อัล์นวิก พระชนมพรรษา 62 พรรษา | โอรสในสมเด็จพระเจ้าดันแคนที่ 1 |
| สมเด็จพระเจ้าโดนัลด์ที่ 3 "ผู้เที่ยงธรรม" (Donald III) พ.ศ. 1636 - พ.ศ. 1640 |  | ก่อน พ.ศ. 1583 พระโอรสในสมเด็จพระเจ้าดันแคนที่ 1 กับ เจ้าหญิงซูเทน | ไม่ปรากฏพระนาม รัชทายาท 1 พระองค์ | พ.ศ. 1642 อันกัส พระชนมพรรษาราว 59 พรรษา | โอรสในสมเด็จพระเจ้าดันแคนที่ 1 |
| สมเด็จพระเจ้าดันแคนที่ 2 (Duncan II) พ.ศ. 1637 |  | ก่อน พ.ศ. 1603 พระโอรสในสมเด็จพระเจ้ามัลคอล์มที่ 3 กับ เจ้าหญิงอินกีบีออร์ก ฟินน์สด็อทเทียร์ | เจ้าหญิงเอเธลรีดาแห่งนอร์ธัมเบรีย พ.ศ. 1637 รัชทายาท 1 พระองค์ | 12 พฤศจิกายน พ.ศ. 1637 ไม่ปรากฏสถานที่สวรรคต พระชนมพรรษาราว 34 พรรษา | โอรสในสมเด็จพระเจ้ามัลคอล์มที่ 3 |
| สมเด็จพระเจ้าเอ็ดการ์ "ผู้กล้าหาญ" (Edgar) พ.ศ. 1640 - 8 มกราคม พ.ศ. 1650 |  | ราวพ.ศ. 1617 พระโอรสในสมเด็จพระเจ้ามัลคอล์มที่ 3 กับ เจ้าหญิงมาร์กาเร็ตแห่งเวสเซ็กซ์ | ไม่ทรงอภิเษกสมรส | 8 มกราคม พ.ศ. 1650 เอดินบะระ พระชนมพรรษาราว 33 พรรษา | โอรสในสมเด็จพระเจ้ามัลคอล์มที่ 3 |
| สมเด็จพระเจ้าอเล็กซานเดอร์ที่ 1 "ผู้โหดเหี้ยม" (Alexander I) พ.ศ. 1650 - 23 เมษายน พ.ศ. 1667 |  | ราว พ.ศ. 1621 พระโอรสในสมเด็จพระเจ้ามัลคอล์มที่ 3 กับ เจ้าหญิงมาร์กาเร็ตแห่งเวสเซ็กซ์ | เจ้าหญิงซิบิลลาแห่งนอร์มังดี พ.ศ. 1650 ไม่มีรัชทายาท | 23 เมษายน พ.ศ. 1667 สเตอร์ลิง พระชนมพรรษาราว 44 พรรษา | โอรสในสมเด็จพระเจ้ามัลคอล์มที่ 3 |
| สมเด็จพระเจ้าเดวิดที่ 1 "ผู้เป็นนักบุญ" (David I) เดือนเมษายนหรือพฤษภาคม พ.ศ. 1667 - 24 พฤษภาคม พ.ศ. 1696 |  | พ.ศ. 1627 พระโอรสในสมเด็จพระเจ้ามัลคอล์มที่ 3 กับ เจ้าหญิงมาร์กาเร็ตแห่งเวสเซ็กซ์ | มาทิลดา เคาน์เตสแห่งฮันทิงดอน พ.ศ. 1655 รัชทายาท 3 พระองค์ | 24 พฤษภาคม พ.ศ. 1696 คาร์ไลล์ พระชนมพรรษาราว 69 พรรษา | โอรสในสมเด็จพระเจ้ามัลคอล์มที่ 3 |
| สมเด็จพระเจ้ามัลคอล์มที่ 4 (Malcolm IV) 24 พฤษภาคม พ.ศ. 1696 - 9 ธันวาคม พ.ศ. 1708 |  | ช่วงระหว่าง 23 เมษายนกับ 24 พฤษภาคม พ.ศ. 1684 พระโอรสในเจ้าชายเฮนรี เอิร์ลที่ 3 แห่งฮันทิงดอน กับ อาดาเดอวารีน | ไม่ทรงอภิเษกสมรส | 9 ธันวาคม พ.ศ. 1708 เจดบะระ พระชนมพรรษาราว 24 พรรษา | นัดดาในสมเด็จพระเจ้าเดวิดที่ 1 |
| สมเด็จพระเจ้าวิลเลียมที่ 1 "ราชสีห์" (William I) 9 ธันวาคม พ.ศ. 1708 - 4 ธันวาคม พ.ศ. 1757 |  | ราว พ.ศ. 1686 พระโอรสในเจ้าชายเฮนรี เอิร์ลที่ 3 แห่งฮันทิงดอน กับ อาดาเดอวารีน | แอร์ม็งการ์ดเดอโบมงต์ พ.ศ. 1729 รัชทายาท 4 พระองค์ | 4 ธันวาคม พ.ศ. 1757 สเตอร์ลิง พระชนมพรรษาราว 71 พรรษา | นัดดาในสมเด็จพระเจ้าเดวิดที่ 1 |
| สมเด็จพระเจ้าอเล็กซานเดอร์ที่ 2 (Alexander II) 4 ธันวาคม พ.ศ. 1757 - 6 กรกฎาคม พ.ศ. 1792 | - | 24 สิงหาคม พ.ศ. 1741 พระโอรสในสมเด็จพระเจ้าวิลเลียมที่ 1 กับ แอร์ม็งการ์ดเดอโบมงต์ | เจ้าหญิงโจนแห่งอังกฤษ 21 มิถุนายน พ.ศ. 1764 ไม่มีรัชทายาท มารีเดอกูซี 15 พฤษภาคม พ.ศ. 1782 รัชทายาท 1 พระองค์ | 6 กรกฎาคม พ.ศ. 1792 เคอร์เรอรา พระชนมพรรษาราว 51 พรรษา | โอรสในสมเด็จพระเจ้าวิลเลียมที่ 1 |
| สมเด็จพระเจ้าอเล็กซานเดอร์ที่ 3 (Alexander III) 6 กรกฎาคม พ.ศ. 1792 - 19 มีนาคม พ.ศ. 1829 |  | 4 กันยายน พ.ศ. 1784 พระโอรสในสมเด็จพระเจ้าอเล็กซานเดอร์ที่ 2 กับ มารีเดอกูซี | เจ้าหญิงมาร์กาเร็ตแห่งอังกฤษ ราว พ.ศ. 1794 รัชทายาท 3 พระองค์ เจ้าหญิงโยล็องด์แห่งโดร์ 15 ตุลาคม พ.ศ. 1828 รัชทายาท 1 พระองค์ (สิ้นพระชนม์ตั้งแต่อยู่ในพระครรภ์) | 19 มีนาคม พ.ศ. 1829 คิงฮอร์น พระชนมพรรษาราว 44 พรรษา | โอรสในสมเด็จพระเจ้าอเล็กซานเดอร์ที่ 2 |